
KIRISH
Elektronika va uning zamonaviy ilm-fanda tutgan o‘rni
Elektronika - bu fan va texnika sohasi bo‘lib, axborotni uzatish, qabul qilish, qayta ishlash va saqlash uchun ishlatiladigan elektron qurilmalar hamda asboblarni yaratish usullarini o‘rganadi. U elektromagnit maydon nazariyasi, kvant mexanikasi, qattiq jism tuzilishi nazariyasi va elektr o‘tkazuvchanlik hodisalari kabi fizik bilimlarga asoslanadi. Elektronikaning rivojlanishi elektron asboblar texnologiyasining takomillashuvi bilan chambarchas bog‘liq bo‘lib, hozirgi kungacha to‘rtta asosiy bosqichni bosib o‘tdi:
1. Passiv elementlar bosqichi - rezistorlar, induktivlik g‘altaklari, magnitlar, kondensatorlar, elektromexanik asboblar (qayta ulagichlar, rele) keng qo‘llanilgan.
2. Elektron lampalar davri (1906-yildan) - Li de Forest tomonidan triod lampasining ixtiro qilinishi bilan boshlandi. Bu kuchaytirish imkonini bergan birinchi aktiv element edi.
3. Tranzistorlar davri (1948-yildan) - Dj. Bardin, V. Bratteyn va V. Shokli tomonidan bipolyar tranzistorning ixtiro qilinishi bilan boshlandi.
4. Mikroelektronika va nanoelektronika bosqichi (1958-yildan hozirgacha) - integrallashgan mikrosxemalar (IMS) va nanoo‘lchamli elektronika rivojlanishi bilan tavsiflanadi.
Mikroelektronika - fizik, konstruktiv-texnologik va sxemotexnik usullardan foydalanib, yangi turdagi elektron asboblar yaratishga asoslangan yo‘nalishdir. U integral mikrosxemalar (IMS) va ularning qo‘llanish prinsiplarini ishlab chiqish bilan shug‘ullanadi.								Nanoelektronika esa o‘lchamlari 0,1 dan 100 nanometrgacha bo‘lgan yarimo‘tkazgich tuzilmalar elektronikasi bo‘lib, mikroelektronikaning miniatyuralash yo‘lidagi davomi hisoblanadi. U qattiq jism fizikasi, kvant elektronikasi, fizikaviy-kimyo va yarimo‘tkazgichlar elektronikasining yutuqlariga asoslanadi. Nanoelektronikada erishilgan muhim natijalar:
· Geterotuzilmalar asosida yuqori samaradorlikka ega lazerlar va nurlanuvchi diodlar yaratildi.
· Fotoqabulqilgichlar, o‘ta yuqori chastotali tranzistorlar, bir elektronli tranzistorlar va turli xil sensorlar ishlab chiqildi.
· Nanoelektronik integral mikrosxemalar asosida yangi avlod mikroprotsessorlari ishlab chiqarildi.
Shvetsiya Qirolligi Fanlar Akademiyasi elektronika sohasidagi yutuqlari uchun J.I. Alferov, G. Kremer va Dj. S. Kilbi kabi olimlarni Nobel mukofoti bilan taqdirladi.
Funksional elektronika. Elektronikaning bu yo‘nalishi an’anaviy elektron elementlar (tranzistorlar, diodlar, rezistorlar, kondensatorlar) o‘rniga, qattiq jismdagi turli fizik hodisalardan (optik, magnit, akustik va h.k.) foydalanishga asoslanadi. Funksional elektronika qurilmalariga quyidagilar kiradi:
· Akustoelektron asboblar
· Magnitoelektron asboblar
· Kriogen asboblar
Funksional elektronika zamonaviy axborot texnologiyalari, sog‘liqni saqlash, telekommunikatsiya va avtomatlashtirish tizimlarida keng qo‘llanilmoqda. Nanoelektronika va funksional elektronika zamonaviy texnologiyalarning rivojlanishiga katta ta’sir ko‘rsatmoqda. Mikroelektronika va nanoelektronika elektron asboblarni miniatyuralash, ishlash tezligini oshirish va energiya sarfini kamaytirish imkonini beradi. Funksional elektronika esa turli fizik hodisalarga asoslangan yangi qurilmalar ishlab chiqarish imkonini berib, sanoat, tibbiyot va aloqa tizimlarida inqilobiy o‘zgarishlarni yuzaga keltiradi.










I. NANOELEKTRONIKANING YONDASHUVLARI
1.1 Nanoelektrikaning ta‘rifi va tarixi
Nanoelektronika - bu nanoo‘lchamli elektron qurilmalar va tizimlar bilan shug‘ullanadigan elektronika sohasi bo‘lib, kvant effektlari, molekulyar o‘lchamli materiallar va nanoo‘lchamli yarimo‘tkazgich qurilmalar bilan bog‘liq. Nanoelektronika mikroelektronikaning keyingi bosqichi bo‘lib, 0,1 dan 100 nanometrgacha bo‘lgan komponentlarni o‘z ichiga oladi. 

1.1-rasm. Nanoelektron tranzistorlarning evolutsiyasi
Nanoelektronikaning asosiy xususiyatlari:
1. Miniatyurizatsiya – juda kichik hajmli tranzistorlar va mikrosxemalar.
2. Energiyani tejash – an’anaviy tranzistorlarga qaraganda kamroq quvvat sarfi.
3. Yuqori ishlash tezligi – kvant effektlar tufayli tezkor hisoblash imkoniyati.
4. Yangi xususiyatlar – molekulyar elektronika va spintronikaga asoslangan qurilmalar.
1.1-jadval: (solishtiruv jadvali)
	Xususiyat
	Mikroelektronika
	Nanoelektronika

	Hajm
	100 nm - 1 mm
	1 nm - 100 nm

	Ishlash tamoyili
	Klassik fizik qonunlari
	Kvant effektlari

	Tranzistor turlari
	MOSFET, Bipolyar
	FinFET, CNTFET, Tunnel FET

	Materiallar
	Kremniy (Si)
	Karbon nanotubalar, Grafen

	Ishlash tezligi
	O‘rtacha
	Juda yuqori

	Quvvat sarfi
	Yuqori
	Past


Nanoelektronikaning rivojlanishi bir necha bosqichlarda amalga oshgan:
1. Mikroelektronika davri (1958-2000) – Kremniy asosida ishlab chiqarilgan tranzistorlar va integral mikrosxemalar.
2. Nanoelektronika boshlang‘ich bosqichi (2000-2010) – FinFET, kvant nuqtalar va nanotexnologiyalarning rivojlanishi.
3. Zamonaviy nanoelektronika (2010-hozirgi kun) – Karbon nanotubalar, spintronika va kvant hisoblash tizimlari.
Nanoelektronika rivojiga ta’sir ko‘rsatgan asosiy kashfiyotlari 1947-yil – Birinchi tranzistor (Bell Labs, Bardeen, Brattain, Shockley). 1959-yil – Richard Feynman nano miqyosdagi texnologiyalar haqida fikr bildirgan. 1981-yil – IBM olimlari skaning tunnel mikroskopi (STM) ixtiro qildi. 1991-yil – Sumio Iijima karbon nanotubalarni kashf qildi. 2000-yildan hozirgacha – Grafen, kvant nuqtalar va spintronika rivojlanishi.

1.2 Ananaviy elektronika va nanoelektronika o‘rtasidagi farqlar
An’anaviy elektronika va nanoelektronika elektron qurilmalar va tizimlar bilan shug‘ullanadigan fan sohalari bo‘lib, ular orasidagi asosiy farq ishlash tamoyillari va komponentlarning hajmi bilan bog‘liq. An’anaviy elektronika mikron va undan yirik o‘lchamdagi tranzistorlar bilan ishlasa, nanoelektronika nanometr diapazondagi (1–100 nm) kvant effektlariga asoslangan qurilmalar bilan shug‘ullanadi.
1.2-jadval: Asosiy farqlar jadvali
	Xususiyat
	An’anaviy elektronika
	Nanoelektronika

	O‘lcham
	Mikron (1 µm = 1000 nm) yoki undan katta
	Nano (1 nm - 100 nm)

	Tranzistor turi
	MOSFET, Bipolyar tranzistorlar
	FinFET, Tunnel FET, CNTFET

	Ishlash tamoyili
	Klassik fizik qonunlari
	Kvant effektlari

	Materiallar
	Kremniy (Si), Germaniy (Ge)
	Karbon nanotubalar, Grafen, MoS₂

	Energiya sarfi
	Yuqori
	Kam

	Tezlik
	O‘rtacha
	Juda yuqori

	Ishlash usuli
	Kremniy asosidagi yarimo‘tkazgichlar
	Kvant nuqtalar, bir elektron tranzistorlar

	Miniatyurizatsiya imkoniyati
	Cheklangan
	Juda yuqori

1.2-rasm. FinFET va MOSFET tranzistorlarining tuzilishi
Nanoelektronikada ishlatiladigan yangi texnologiyalar. Nanoelektronika an’anaviy elektronikadan yangi materiallar va yangi fizik hodisalar bilan farqlanadi:
1. Kvant effektlar – Elektronlarning to‘lqin xususiyatlarini hisobga olish zarur bo‘ladi.
2. Tunnel effekti – Elektronlar klassik chegaralarni yorib o‘tishi mumkin.
3. Spintronika – Elektronlarning spini bilan boshqariladigan qurilmalar.
4. Molekulyar elektronika – Alohida molekulalar asosida ishlovchi qurilmalar.
Ilmiy yutuqlar va muhim rivojlanish bosqichlari
1947-yil – Bipolyar tranzistorning ixtiro qilinishi (Bell Labs).
1965-yil – Gordon Mur qonuni e’lon qilindi.
1981-yil – IBM olimlari skaning tunnel mikroskopini (STM) yaratdi.
1991-yil – Karbon nanotubalar kashf qilindi.
2000-yildan hozirgacha – Grafen va kvant kompyuterlar rivojlanmoqda.
Nanoelektronikaning afzalliklari va cheklovlari. Afzalliklari: Miniatyurizatsiya – Hajmi kichikligi tufayli zichlik oshadi. Past quvvat sarfi – Kam energiya iste’mol qiluvchi tizimlar. Tezkor ishlash – Kvant effektlari tufayli yuqori tezlik. Yangi xususiyatlar – Spintronika va molekulyar elektronika. Cheklovlari:  Murakkab ishlab chiqarish – Nanotexnologiyalarni yaratish qimmat va qiyin.  Barqarorlik muammolari – Kichik hajmda elektron harakati noaniqligi oshadi.  Kvant effektlarni boshqarish qiyinligi – Klassik tranzistorlarga nisbatan boshqarish usullari farq qiladi.

1.3. Nanoo‘lchamli fizik effektlar va kvant mexanikasi asoslari
Nanoelektronika sohasida nanoo‘lchamli fizik effektlar muhim rol o‘ynaydi, chunki tranzistorlar va elektron qurilmalar o‘lchami nanometr darajasiga yetganda, klassik fizika qonunlari o‘z ahamiyatini yo‘qotadi va kvant mexanikasi ta’siri kuchayadi.
Asosiy nanoo‘lchamli fizik effektlar:
1. Kvant o‘tishlari – Elektronlar diskret energiya darajalariga ega bo‘lib, faqat ma’lum energiya oralig‘ida harakatlana oladi.
2. Tunnel effekti – Elektronlar klassik to‘siqlarni yorib o‘tishi mumkin (tranzistorlarning yangi avlodida qo‘llaniladi).
3. Kvant o‘lcham effekti – Elektronlarning harakati tor kanallarga tushib qolishi natijasida yuzaga keladi.
4. Spin effekti – Elektronlarning spin xususiyatlaridan foydalanib yangi turdagi qurilmalar (spintronika) yaratish mumkin.
5. Supero‘tkazuvchanlik – Ba’zi materiallarda elektronlar hech qanday qarshiliksiz harakatlana oladi.
Kvant mexanikasi asoslari. Kvant mexanikasi nanoelektronika uchun asosiy nazariy bazani ta’minlaydi. Quyida uning muhim qonuniyatlari ko‘rib chiqiladi:  Schrödinger tenglamasi. Bu tenglama elektronlarning kvant holatini tavsiflash uchun ishlatiladi:

Bu yerda:
· ћ– Plank doimiysi.
· ¥– to‘lqin funksiyasi.
· H– Hamiltonian operatori.
Elektronning joylashuvi va impulsi bir vaqtda aniq aniqlana olmaydi:
[image: ]
Bu nanoo‘lchamli tranzistorlar va kvant nuqtalar uchun muhim bo‘lgan cheklovlardan biridir. Kvant nuqtalar nanoo‘lchamli yarimo‘tkazgich kristallari bo‘lib, elektronlarni ma’lum energiya darajalariga cheklaydi. Ular LED, kvant kompyuterlar va sensorlarda qo‘llaniladi.
 Nanoelektronikada kvant effektlarining qo‘llanilishi: 
1. Tunnel FET (TFET) – Tunnel effekti asosida ishlovchi tranzistor.

1.3-rasm. Tunnel effekti va uning elektron transportga ta’siri
2. Bir elektron tranzistorlar – Faqat bitta elektron bilan ishlaydigan qurilmalar.
3. Spintronika – Elektronning spinidan foydalanib axborot uzatish.
4. Kvant kompyuterlar – Kvant superpozitsiya va kvant bog‘liqlikdan foydalanib ishlovchi hisoblash tizimlari.
[image: ]
1.4-rasm. Kvant nuqtalar va ularning ishlash printsipi

1.3-jadval: solishtiruv jadvali
	Xususiyat
	Klassik mexanika
	Kvant mexanikasi

	Obyekt hajmi
	Makroskopik jismlar
	Nanoo‘lchamli zarrachalar

	Harakat qonunlari
	Nyuton qonunlari
	Schrödinger tenglamasi

	Energiya darajalari
	Uzluksiz
	Diskret

	Noaniqlik
	Aniq aniqlanadi
	Heisenberg noaniqlik printsipi

	Tunnel effekti
	Mavjud emas
	Mavjud

	Superpozitsiya
	Yo‘q
	Mavjud




















II. NANOELEKTRONIK QURILMALAR VA TEXNOLOGIYALAR
2.1 . Nanoo‘lchamli tranzistorlar va fayl sinovlari

	Nanoelektronik tranzistorlar – bu nanoo‘lchamli materiallar va kvant effektlariga asoslangan yarimo‘tkazgichli elementlar bo‘lib, ular zamonaviy mikroprotsessorlar, xotira qurilmalari va boshqa elektron tizimlarda ishlatiladi. Nanoo‘lchamli tranzistorlarning turlari. Nanoelektronika rivojlanishi bilan turli tranzistor arxitekturalari paydo bo‘ldi. Quyida asosiy nanoo‘lchamli tranzistorlarning turlari keltirilgan:
	Tranzistor turi
	Xususiyatlari
	Afzalliklari
	Qo‘llanilishi

	FinFET (Fin Field Effect Transistor)
	Uch tomonlama kanalli maydon effektli tranzistor
	Kam energiya sarfi, yuqori tezlik
	Zamonaviy mikroprotsessorlar

	Tunnel FET (TFET)
	Tunnel effekti orqali ishlovchi tranzistor
	Past kuchlanishda ishlaydi, yuqori samaradorlik
	Kam quvvat talab qiluvchi tizimlar

	Karbon nanotubali tranzistor (CNTFET)
	Karbon nano-tubalar asosida ishlab chiqil-gan tranzistor
	Yuqori tezlik, kichik energiya sarfi
	Nano-protsessorlar, sun’iy intellekt qurilmalari

	Bir elektron tranzistor (SET - Single Elect-ron Transistor)
	Bitta elektron orqali ishlaydi
	Juda kichik energiya sarfi, yuqori integratsiya
	Kvant kompyuterlar, sensorlar



	Nanoo‘lchamli tranzistorlarning ishlash tamoyili. Nanoo‘lchamli tranzistorlar klassik MOSFET tranzistorlar singari ishlaydi, ammo ularning xatti-harakati kvant effektlari bilan boshqariladi. Bunda quyidagi jarayonlar muhim ahamiyatga ega:
1. Elektronlarning tunnel effekti orqali harakati – elektronlar energiya to‘siqlaridan o‘tib ketadi.
2. Kvant o‘lcham effekti – tranzistor kanali hajmi juda kichik bo‘lib, elektronlarning harakati cheklangan.
3. Spin-effektlar – elektronlarning spin harakati asosida axborot uzatish imkoniyati mavjud.

Nanoo‘lchamli tranzistorlarning sinov metodlari. Nanoo‘lchamli tranzistorlarning sifatini tekshirish uchun turli sinov texnologiyalari qo‘llaniladi:
· Elektrik sinovlar – tranzistorlarning kuchlanish, oqim va chidamlilik xususiyatlari tekshiriladi.
· Skaning tunnel mikroskopiya (STM) – nanozarralarni to‘g‘ridan-to‘g‘ri kuzatish.
· Elektron nurli litografiya (EBL) – nano-miqyosdagi strukturani baholash.
· Rentgen diffraksiya – materiallarning kristall tuzilishini tekshirish.


2.2 Spinasosida ishlovchi elektronika (Spintronika) va uning  nanoelektronikadagi o‘rni
	Spintronika – bu elektronning spini va uning elektrik zaryadini birgalikda boshqarish orqali axborot uzatish va saqlashga asoslangan elektronika sohasi. An’anaviy elektronika faqat elektronlarning harakatlanishi va zaryadidan foydalanadi, spintronika esa elektronning spini (ichki magnit momenti) orqali yangi imkoniyatlar yaratadi. Spin – bu elektronlarning o‘z atrofida aylanish xossasi bo‘lib, u ikki xil qiymatga ega bo‘lishi mumkin:
· "↑" (yukoriga yo‘nalgan spin)
· "↓" (pastga yo‘nalgan spin)
	Spintronika asosida ishlovchi qurilmalarda bu ikki holat klassik "0" va "1" raqamlariga mos kelib, axborotni kvant mexanikasi usullarida saqlash va uzatish imkonini beradi.
Spintronikaning asosiy prinsiplari
1. Spin-kuchaytirish va spinni boshqarish – Materiallarda elektronlarning spinlarini muayyan yo‘nalishda boshqarish.
2. Spin bog‘lanishi – Elektronlarning spin holatlari bir-biriga bog‘liq holda o‘zgaradi.
3. Spinning saqlanishi – Spinning holati uzoq vaqt davomida o‘zgarmasdan saqlanishi mumkin, bu esa axborotni uzoq muddatli saqlashga imkon beradi.
4. Spin transporti – Elektronlarning spini yo‘qotmasdan material orqali harakatlanishi.
2.2-jadval. Solishtiruv jadvali 
	Xususiyat
	An’anaviy elektronika
	Spintronika

	Axborot uzatish usuli
	Elektronlarning harakati
	Elektronlarning spini

	Energiyani sarflash
	Yuqori
	Kam

	Tezlik
	O‘rtacha
	Yuqori

	Ma’lumotni uzoq saqlash
	Ha, lekin quvvat talab qiladi
	Ha, quvvat talab qilmaydi

	Ishlatiladigan materiallar
	Kremniy, yarimo‘tkazgichlar
	Magnit materiallar, metall

	Qo‘llanilishi
	Kompyuter protsessorlari, sensorlar
	MRAM, spin tranzistorlar, kvant kompyuterlar


	
	Spintronikaning nanoelektronikadagi o‘rni. Nanoelektronika sohasida spintronika quyidagi muhim yo‘nalishlarda ishlatiladi: Qattiq disklarning (HDD) o‘qish/yozish mexanizmlarida (Gigant magnit qarshilik – GMR texnologiyasi). MRAM (Magnit xotira qurilmalari) – Energiyaga muhtoj bo‘lmagan xotira texnologiyasi. Spin tranzistorlar – Spin holatlarini boshqarish orqali ishlovchi tranzistorlar. Kvant kompyuterlar – Spinning kvant xususiyatlaridan foydalanib axborotni qayta ishlash. Biotibbiyot – Magnit nanosensorlar orqali kasalliklarni aniqlash.

2.1-rasm. Spintronika asosida ishlovchi tranzistor
	Uning afzalliklari. Past energiya sarfi – Elektronlarning spinini boshqarish kam quvvat talab qiladi. Tez ishlash – Spin asosida ishlovchi tranzistorlar va xotiralar yuqori tezlikda axborotni qayta ishlaydi. Issiqlik ajralishi kam – Elektronlarning harakatidan kelib chiqadigan issiqlik yo‘qotishlari kamayadi. Barqaror xotira – Spinning o‘zgarish holati uzoq vaqt saqlanadi. Cheklovlari. Murakkab ishlab chiqarish – Spin asosida ishlovchi materiallarni yaratish murakkab jarayon.  Spinning uzoq masofaga yetib bormasligi – Elektronlar materiali orqali harakatlanayotganda spinning yo‘qolishi mumkin. Integratsiya muammolari – An’anaviy CMOS texnologiyalari bilan moslashish qiyin.
	Spintronik texnologiyalar va zamonaviy yutuqlar. 2007-yil – IBM va boshqa yetakchi kompaniyalar spin asosida ishlovchi tranzistorlar yaratish loyihalarini boshladi. 2010-yil – Intel va Samsung kompaniyalari MRAM xotira texnologiyalarini ishlab chiqdi. 2020-yildan boshlab – Spin asosida ishlovchi kvant kompyuter tizimlari ustida ishlanmoqda.

2.2-rasm. Magnit qarshilik hodisasi va spin transporti

2.3 . Nanoelektronikani ishlab chiqarish texnologiyalari
Nanoelektronika ishlab chiqarish jarayoni nanoo‘lchamli tranzistorlar, sensorlar va kvant qurilmalarni yaratish uchun turli texnologiyalarni o‘z ichiga oladi. Zamonaviy texnologiyalar yarimo‘tkazgichlar fizikasi, litografiya, kimyoviy bug‘ fazali cho‘ktirish (CVD), molekulyar yig‘ish va boshqa ilg‘or usullarga asoslangan. Ishlab chiqarish jarayoni quyidagi bosqichlardan iborat:
1. Yarimo‘tkazgich materiallarini tayyorlash – Kremniy (Si), Germaniy (Ge), Grafen, Karbon nanotubalar (CNT) ishlatiladi.
2. Nano litografiya jarayonlari – Nanostrukturalar yaratish.
3. Ion implantatsiya va dopant kiritish – Materiallarning elektr xususiyatlarini yaxshilash.
4. Qurilmalarni yig‘ish va integratsiya qilish – Protsessorlar, sensorlar va nanoelektron komponentlarni yaratish.
5. Sifat nazorati va sinovlar – Nanoo‘lchamli qurilmalarning ishlash samaradorligini tekshirish.
Nanoelektronikani ishlab chiqarishda ishlatiladigan asosiy texnologiyalar.  
	Ekstremal ultrabinafsha litografiya (EUVL – Extreme Ultraviolet Lithography) EUV litografiya – zamonaviy protsessor va nanoelektron qurilmalarni yaratish uchun asosiy texnologiyalardan biri. Ushbu usulda 13.5 nm to‘lqin uzunligiga ega ultrabinafsha nurlanish yordamida nanometr diapazonidagi chiziqlar va tuzilmalar hosil qilinadi. Afzalliklari: Yuqori aniqlik – 5 nm gacha bo‘lgan elementlarni yaratish imkonini beradi. Nanoo‘lchamli sxemalarni ishlab chiqarish – Kremniy chiplarining zichligini oshiradi. Kamchiliklari: Murakkab optik tizim talab qiladi. Yuqori ishlab chiqarish tannarxi.
	Elektron nurli litografiya (EBL – Electron Beam Lithography). EBL texnologiyasi elektron nurlari yordamida nano tuzilmalarning aniq shakllarini yaratish uchun ishlatiladi. Ushbu usul ilmiy tadqiqotlar va maxsus integrallashgan sxemalar ishlab chiqarishda keng qo‘llaniladi. Afzalliklari: Eng yuqori aniqlik (sub-10 nm). Murakkab nanostrukturalar ishlab chiqarish imkoniyati. Kamchiliklari: Juda sekin jarayon. Massaviy ishlab chiqarish uchun yaroqsiz. 
	Kimyoviy bug‘ fazali cho‘ktirish (CVD – Chemical Vapor Deposition). CVD texnologiyasi nanoo‘lchamli qoplamalar va nozik plyonkalar hosil qilish uchun ishlatiladi. U grafen va karbon nanotubalar ishlab chiqarishda keng qo‘llaniladi. Afzalliklari: Yupqa va bir tekis qoplamalar hosil qiladi. Massaviy ishlab chiqarish uchun mos. Kamchiliklari: Yuqori harorat talab qiladi. Murakkab kimyoviy jarayonlar.
	Molekulyar yig‘ish (Self-Assembly Techniques) Nanoelektronika sohasida molekulalar va atomlar avtomatik ravishda kerakli tartibga kelish jarayoni orqali nanoo‘lchamli tizimlar yaratish texnologiyasidir. Afzalliklari: Juda kichik strukturalarni yaratish imkoniyati. Oddiy va arzon jarayon. Kamchiliklari: To‘liq nazorat qiyin. Massaviy ishlab chiqarishda cheklangan qo‘llanilish imkoniyati.
2.2-jadval: solishtirish jadvali
	Texnologiya turi
	Aniqlik
	Afzalliklari
	Kamchiliklari

	EUV Litografiya
	5 nm
	Yuqori aniqlik, yuqori zichlik
	Juda qimmat, murakkab optika talab qiladi

	EBL (Elektron Nurli Litografiya)
	10 nm dan past
	Nano-darajadagi murakkab tuzilishlarni yaratish imkoniyati
	Sekin jarayon, ommaviy ishlab chiqarish uchun yaroqsiz

	CVD (Kimyoviy Bug‘ Fazali Cho‘ktirish)
	10-100 nm
	Grafen va karbon nanotubalar ishlab chiqarish uchun ideal
	Yuqori harorat va murakkab jarayon talab qiladi

	Molekulyar yig‘ish
	1-50 nm
	Oddiy va arzon texnologiya
	To‘liq nazorat qilish qiyin

2.3-rasm. EUV litografiya jarayoni
	Nanoelektronika ishlab chiqarishning kelajagi. 3D integrallashgan sxemalar – Nanotexnologiyalar asosida uch o‘lchamli chiplar ishlab chiqarish. Kvant kompyuter texnologiyalari – Kvant effektlariga asoslangan yangi avlod kompyuter tizimlari. O‘zini o‘zi tiklovchi materiallar – Zararlangan elektron komponentlarning o‘zini tiklash xususiyatiga ega materiallar.

















III. FUNKSIONAL ELEKTRONIKA VA UNING ASOSLARI
3.1 Funksional elektronikaning ta‘rifi va ahamiyati
	Funksional elektronika – bu an’anaviy yarimo‘tkazgichli elektronika bilan solishtirganda qo‘shimcha fizik xususiyatlarga ega bo‘lgan materiallar va qurilmalarni o‘z ichiga olgan yangi avlod elektronika sohasi. Ushbu yo‘nalish optik, magnit, akustik, bioelektronika va intellektual materiallar asosida ishlovchi qurilmalarni o‘z ichiga oladi. Funksional elektronikaning asosiy farqlari: An’anaviy elektronika – elektr signallarining boshqarilishi asosida ishlaydi. Funksional elektronika – fizikaviy xususiyatlarning (optik, magnit, akustik) boshqarilishi orqali ishlaydi. Funksional elektronika zamonaviy texnologiyalarning rivojlanishiga katta ta’sir ko‘rsatmoqda va quyidagi sohalarda keng qo‘llanilmoqda: Axborot texnologiyalari – tezkor va energiyani tejovchi hisoblash tizimlari.  Sog‘liqni saqlash – bioelektron implantlar va tibbiyot diagnostikasi qurilmalari.  Sun’iy intellekt va neyromorfik tizimlar – inson miyasiga o‘xshash ishlovchi tizimlar. Telekommunikatsiya – optik va kvant kommunikatsiya texnologiyalari. Avtomatlashtirish va robototexnika – aqlli sensorlar va aktuatorlar.
	Funksional elektronika quyidagi asosiy turlarga bo‘linadi: Optoelektronika – Yorug‘lik signallarini elektr signallariga aylantiradigan qurilmalar.  Magnitoelektronika – Spintronika va magnit sensorlar. Akustoelektronika – Ovoz to‘lqinlari bilan ishlovchi tizimlar. Bioelektronika – Inson organizmi bilan bevosita bog‘langan elektron tizimlar. Neyromorfik elektronika – Sun’iy intellekt va neyron tarmoqlar asosidagi elektron qurilmalar.

3.1-rasm. Optoelektron qurilmalar



3.1-jadval:
	Xususiyat
	An’anaviy elektronika
	Funksional elektronika

	Ishlash printsipi
	Elektr signallari asosida ishlaydi
	Ko‘p fizik effektlardan foydalanadi

	Asosiy materiallar
	Kremniy (Si), Germaniy (Ge)
	Organik materiallar, kvant nuqtalar

	Qo‘llanilishi
	Kompyuterlar, mobil aloqa
	Sensorlar, bioelektron implantlar

	Energiyani tejash
	O‘rtacha
	Yuqori

	Axborotni qayta ishlash
	Klassik tranzistorlar yordamida
	Sun’iy neyron tarmoqlar, kvant tizimlari





3.2 Ananaviy elektronika va funktsional elektronika o‘ziga xos farqlar
	Elektronika fanining rivojlanishi an’anaviy va funksional elektronika kabi ikkita muhim yo‘nalishga bo‘linishiga olib keldi. An’anaviy elektronika – Elektron komponentlar (tranzistorlar, rezistorlar, diodlar) yordamida signallarni qayta ishlovchi tizimlar. Funksional elektronika – Optik, magnit, akustik, bioelektron va kvant xususiyatlarga asoslangan yangi turdagi elektron tizimlar. Ushbu ikki yo‘nalish ishlash printsipi, qo‘llanilish sohasi, energiya samaradorligi va boshqa jihatlar bo‘yicha farqlanadi. 

3.2-rasm. Funksional elektronika qurilmalari

	Xususiyat
	An’anaviy elektronika
	Funksional elektronika

	Ishlash printsipi
	Elektr signallarini qayta ishlash
	Ko‘p fizik hodisalardan foydalanish

	Asosiy komponentlar
	Tranzistorlar, diodlar, kondensatorlar
	Optik, magnit, bioelektron qurilmalar

	Materiallar
	Yarimo‘tkazgichlar (Si, Ge)
	Organik materiallar, kvant nuqtalar

	Tezlik
	O‘rtacha
	Yuqori, parallel qayta ishlash

	Energiyani tejash
	Kamroq samarali
	Yuqori samaradorlik

	Qo‘llanilish sohasi
	Kompyuterlar, aloqa tizimlari
	Sun’iy intellekt, tibbiyot, avtomatlashtirish


	Funksional elektronikaning ustunlik va kamchiliklari. Afzalliklari: Ko‘p qirrali qo‘llanilish – Sun’iy intellekt, biotibbiyot va optoelektronika uchun mos. Yuqori energiya samaradorligi – Issiqlik ajralishi kam, kam quvvat talab qiladi. Nanoelektronika va kvant hisoblashga moslashuvchan. Kamchiliklari: Murakkab ishlab chiqarish texnologiyalari. An’anaviy sxemalar bilan integratsiya qilish qiyinligi. Yangi materiallar va ishlab chiqarish jarayonlari talab qiladi.

3.3 Asosiy funksional elektronika jihozi va elektron qurilmalari ishlash ishlari
Funksional elektronika an’anaviy elektron qurilmalarga nisbatan kengroq fizik hodisalardan foydalanadigan zamonaviy texnologiyalardan iborat. Ushbu elektron qurilmalar optik, magnit, akustik, bioelektron va neyromorfik tizimlar asosida ishlaydi.

	Qurilma turi
	Ishlash printsipi
	Qo‘llanilishi

	Optoelektron qurilmalar
	Yorug‘lik va elektr signallarining o‘zaro almashinishi
	LED, OLED, lazer diodlar, fotodiodlar

	Sensli elektronika
	Atrof-muhit parametrlarini elektr signallariga aylantirish
	Harorat, bosim, infraqizil sensorlar

	Magnitoelektron qurilmalar
	Elektron spini va magnit maydon bilan boshqariluvchi tizimlar
	Spintronika, MRAM xotira, magnit datchiklar

	Akustoelektron qurilmalar
	Ovoz to‘lqinlaridan elektr signal yaratish
	Ultrasonik sensorlar, SAW filtrlari

	Bioelektron qurilmalar
	Biologik signallarni elektr signalga aylantirish
	Biotibbiyot implantlar, EEG, EKG qurilmalari

	Neyromorfik elektronika
	Sun’iy neyron tarmoqlar asosida ishlovchi elektron qurilmalar
	Sun’iy intellekt, kvant kompyuterlar



Ishlash tamoyillari va fizik asoslar. Optoelektronika – Yorug‘likni elektr signaliga va aksincha aylantirish. Sensli elektronika – Atrof-muhitdagi fizik va kimyoviy parametrlarni elektr signallarga aylantirish. Magnitoelektronika – Elektronlarning spin holatidan axborot uzatish va saqlashda foydalanish. Akustoelektronika – Ovoz to‘lqinlaridan foydalanib, axborot almashish. Bioelektronika – Inson tanasidagi biologik signallarni elektr tarmoqlar bilan integratsiya qilish. Neyromorfik elektronika – Inson miyasiga o‘xshash hisoblash tizimlarini yaratish.







[bookmark: _Hlk192778289]XULOSA
Nanoelektronika va funksional elektronikaning jamiyat va sanoatga ta‘siri
Nanoelektronika va funksional elektronika hozirgi zamonaviy texnologiyalar rivojida asosiy drayverlardan biri bo‘lib, jamiyatning turli sohalariga katta ta’sir ko‘rsatmoqda. Ushbu sohalar sanoat, tibbiyot, telekommunikatsiya, axborot texnologiyalari, energiya samaradorligi va boshqa ko‘plab yo‘nalishlarni o‘z ichiga oladi.Sanoat va iqtisodiyotga ta’siri Yangi avlod mikroprotsessorlari – Nanoelektronika asosida ishlab chiqilgan 5 nm va undan kichik o‘lchamli tranzistorlar bilan jihozlangan protsessorlar kompyuterlar va smartfonlarning samaradorligini oshirdi. Avtomatlashtirish va sanoat robototexnikasi – Funksional elektronika asosida ishlab chiqarilgan aqlli sensorlar va boshqaruv tizimlari ishlab chiqarish jarayonlarini yanada samarali qilishga yordam beradi. Elektr transporti va energiya tejovchi texnologiyalar – Nanoelektron komponentlar elektromobillar, quyosh panellari va energiya yig‘uvchi tizimlarda qo‘llaniladi. Tibbiyot va biotexnologiyaga ta’siri Bioelektronika va aqlli protezlar – Nanoelektron sensorlar va neyromorfik elektronika yordamida tibbiy implantlar va protezlarning sezgirligi oshdi. MRI va nano-sensorlar – Magnit-rezonans tomografiya (MRI) va boshqa zamonaviy diagnostika uskunalari nanoelektronik komponentlar asosida aniq tahlillarni amalga oshirish imkonini beradi. Dori vositalarini aniq yetkazib berish – Nanoelektron qurilmalar va nanosensorlar organizm ichidagi dori moddalari harakatini kuzatish va nazorat qilishga imkon beradi. Axborot texnologiyalari va sun’iy intellektga ta’siri  Sun’iy intellekt va neyromorfik hisoblash tizimlari – Funksional elektronika inson miyasi faoliyatiga o‘xshash kompyuter tizimlarini yaratish imkonini bermoqda.  Kvant kompyuterlar – Nanoelektronika asosidagi kvant kompyuterlar an’anaviy kompyuterlarga nisbatan ma’lumotlarni qayta ishlash tezligini sezilarli darajada oshiradi.  Ultra-tezkor va energiya samarali xotira qurilmalari – Spintronika va MRAM texnologiyalari xotira tizimlarining tezligi va energiya samaradorligini oshirishda muhim rol o‘ynamoqda.  Telekommunikatsiya va aloqa tizimlariga ta’siri.  5G va kelajakdagi 6G texnologiyalari – Nanoelektron komponentlar yuqori chastotali tarmoqlarning samaradorligini oshiradi.  Optoelektron aloqa tizimlari – Yorug‘lik orqali ma’lumot uzatishga asoslangan optik tolali tarmoqlar aloqa sifatini yaxshilaydi.  IoT (Internet of Things) – Nanoelektronik sensorlar va aqlli qurilmalar internet orqali ulanish imkoniyatlarini kengaytirib, aqlli shahar va aqlli uy tizimlarining rivojlanishiga hissa qo‘shmoqda. Kvant elektronika va kvant tarmoqlari – Zamonaviy  kompyuter tizimlari kvant bitlar (qubit) orqali axborotni saqlash va qayta ishlash imkoniyatiga ega bo‘ladi. O‘z-o‘zini ta’minlovchi energiya manbalari – Nanoelektronika asosida mikrovaxt batareyalar va energiya yig‘uvchi tizimlar yaratilmoqda. Biokompatibil elektronika – Nanoelektronika va funksional elektronika yordamida inson organizmiga mos keladigan elektron implantlar ishlab chiqilmoqda. Nanoelektronika va funksional elektronika zamonaviy sanoat va jamiyatning har bir jabhasiga katta ta’sir ko‘rsatmoqda. Bu texnologiyalar hisoblash tizimlarini tezlashtirish, tibbiyotda innovatsiyalar yaratish, energiyani tejash va sun’iy intellekt tizimlarini rivojlantirish imkonini bermoqda. Kelajakda nanoelektronika va funksional elektronika aqlli tizimlar, kvant hisoblash va biotexnologiyalar bilan yanada keng integratsiyalashib, ilm-fan va texnologiya rivojining yangi bosqichini boshlab beradi.

